Diari Oficial de la Generalitat Valenciana


Sumari del DOGV 5515, del 18-05-2007 (2007/5769)

RESOLUCIÓ de 29 de març de 2007, de la Direcció General d'Energia, per la qual s'atorga autorització administrativa i aprovació del projecte d'execució a l'empresa Atomizadora, SA, per a la construcció de l'ampliació d'una central de cogeneració en el terme municipal d'Onda, província de Castelló. (ATREGI/2006/16/12).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5515

Data del DOGV
:   18-05-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/5769


Data del document
:   29-03-2007

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Onda
    * empresa privada
    * subministrament d'energia elèctrica

Vist l'expedient amb referència ATREGI/2006/16/12 incoat pel Servici Territorial d'Energia de Castelló a sol·licitud de l'empresa Atomizadora, SA, i relatiu a la instal·lació elèctrica més avall esmentada. Presentat el projecte firmat per un tècnic competent i visat pel col·legi oficial corresponent.  
Atés que la sol·licitud ha complit els tràmits establits en el Reial Decret 436/2004, de 12 de març, pel qual s'establix la metodologia per a l'actualització i sistematització del règim jurídic i econòmic de l'activitat de producció d'energia elèctrica en règim especial, i en el Decret 88/2005 de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana.  
Atés que esta Direcció General d'Energia és competent per a resoldre la present resolució d'acord amb l'article 16 del Decret 182/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la conselleria d'Infraestructures i Transport.  
Esta Direcció General d'Energia resol:  
Primer  
Atorgar al peticionari l'autorització administrativa de la instal·lació elèctrica que s'indica:  
Projecte d'ampliació de central de cogeneració (substitució del turbogrup existent per un altre de major potència) expedient ATREGI/2006/16/12.  
Titular i domicili: Atomizadora, SA. Av. Manuel Escobedo 24, Apartat de correus 108, 12102 Onda, Castelló.  
Lloc on s'establirà la instal·lació: carretera Onda - l'Alcora km 1,5. 12776 Onda, Castelló.  
Finalitat de la instal·lació: generació d'energia elèctrica i calor per a una fàbrica de terra atomitzada.  
Abast de l'ampliació: substitució del turbogrup existent per un altre de major potència, format pels elements següents :  
Grup turboalternador de gas de 5.505 Kwe Turbomach Taurus T65.  
Conductes de recuperació de gasos d'escapament de turbina.  
Pressupost: 2.666.200 euros  
Segon  
Aprovar el projecte d'execució de la instal·lació i sotmetre'l a les condicions següents:  
1. Les obres hauran de realitzar-se d'acord amb el projecte presentat amb les variacions que, si és el cas, se sol·liciten i s'autoritzen.  
2. En l'execució del projecte el peticionari haurà de tindre en compte les prescripcions disposades en els reglaments vigents, així com les condicions imposades pels organismes afectats.  
3. Les instal·lacions hauran d'estar acabades dins del termini de sis mesos, comptadors a partir de l'endemà de la recepció d'esta resolució.  
4. El titular informarà de l'acabament de les obres per mitjà de la presentació de la sol·licitud d'autorització d'explotació, en els termes establits en els articles 12 o 18 del Decret 88/2005, segons el tipus d'instal·lació de què es tracte.  
5. L'administració deixarà sense efecte la present resolució en el moment en què s'observe l'incompliment de les condicions que s'hi imposen.  
RESOLUCIÓ de 29 de març de 2007, de la Direcció General d'Energia, per la qual s'atorga autorització administrativa i aprovació del projecte d'execució a l'empresa Atomizadora, SA, per a la construcció de l'ampliació d'una central de cogeneració en el terme municipal d'Onda, província de Castelló. (ATREGI/2006/16/12). [2007/5769]Conselleria d'Infraestructures i Transport6. La present autorització s'atorga sense perjuí de les concessions, llicències i permisos, tant públics com privats, que siga necessari obtindre per part del sol·licitant de la instal·lació per a efectuar-la, d'acord amb altres disposicions que siguen aplicables i, en especial, les relatives a l'ordenació del territori i al medi ambient.  
7. En el cas que, per a finalitzar l'execució de la instal·lació objecte de projecte, es requerisca posar-ne una part en tensió, es procedirà d'acord amb les condicions següents:  
Presentació de sol·licitud d'acabament d'execució, a la qual s'adjuntarà, en triple versió, el certificat d'acabament parcial d'obra, subscrit per tècnic competent i visat pel col·legi oficial corresponent, acreditatiu que la part de la instal·lació ja executada és conforme als reglaments tècnics en la matèria.  
L'acabament de l'execució es realitzarà sota la mateixa direcció d'obra que l'anterior certificació i s'ajustarà a les condicions tècniques i de seguretat reglamentàries.  
Les anteriors actuacions seran realitzades amb comunicació prèvia a l'empresa distribuïdora, la qual adoptarà totes les mesures que considere necessàries de manera que quede garantit tant el manteniment de les condicions reglamentàries de la mateixa xarxa ja existent com la no-pertorbació a altres instal·lacions o equips.  
S'haurà de presentar, en el termini màxim de 10 dies des de la completa execució de la instal·lació, la sol·licitud d'autorització d'explotació, d'acord amb el que establix el Decret 88/2005, de 29 d'abril, del Consell de la Generalitat.  
8. Condicions mediambientals   
1. Es disposarà d'arqueta i trapa per a l'arreplegada de potencials vessaments d'oli lubricant sota el xassís de la turbina de cogeneració.   
2. La zona destinada a l'emmagatzemament de residus perillosos haurà de ser coberta, amb solera impermeable i dotada d'una cubeta de seguretat de retenció de vessaments amb un volum mínim igual a la major de les xifres corresponents al depòsit de residus perillosos líquids més gran o al 10% de la capacitat total d'emmagatzemament dels residus perillosos líquids.  
3. Es fixen els següents límits màxims d'emissió de contaminants a l'atmosfera per al funcionament de la turbina de gas natural, referits a condicions normals de pressió i temperatura (1 atm i 0ºC) al 15% de O2 i en base seca: CO menor a 625 mg/Nm³,, NOx (mesurat com a NO2) menor a 1.000 mg/Nm³,.   
4. El titular de la instal·lació estarà obligat a remetre a la Direcció General de Qualitat Ambiental l'informe de situació preliminar respecte a sòls contaminats, exigit per l'article 3 del Reial Decret 9/2005, de 14 de gener.  
5. A la posada en marxa de la instal·lació haurà de realitzar-se la preceptiva auditoria acústica, a l'efecte de comprovar el compliment dels nivells sonors establits en la Llei 7/2002, de 3 de desembre, de la Generalitat Valenciana, de protecció contra la contaminació acústica.   
6. Es complirà el programa de vigilància ambiental proposat en l'Estudi d'Impacte Ambiental, al qual s'incorporaran les auditories acústiques, cada 5 anys, exigides pel Decret 266/2004, de 3 de desembre, del Consell, que desenvolupa la Llei 7/2002, de 3 de desembre, de la Generalitat Valenciana, de protecció contra la contaminació acústica, així com, el seguiment de les correctes condicions d'identificació i emmagatzemament dels residus perillosos i dels sistemes d'arreplegada de vessaments.  
7. Qualsevol modificació o ampliació del projecte presentat, així com, si es detectara algun impacte ambiental no previst en l'Estudi d'Impacte Ambiental, hauran de ser comunicats a la Secretaria Autonòmica de Territori i Medi Ambient que establirà, si procedix, l'aplicació de noves condicions.  
8. D'acord amb l'apartat 6 de l'article 4 del Reial Decret Legislatiu 1302/1986, de 28 de juny, d'avaluació d'impacte ambiental i modificacions, el promotor del projecte haurà de comunicar, a l'òrgan ambiental, amb la suficient antelació, la data de començament de l'execució d'este.  
La present resolució no és definitiva en via administrativa i en contra podrà interposar-se recurs d'alçada davant del secretari autonòmic d'Infraestructures en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
València, 29 de març de 2007.- El director general d'Energia: Antonio Cejalvo Lapeña.